వ్యాధి నిర్మూలనపై త్వరలో ప్రచారం
ఈనాడు, హైదరాబాద్‌: తెలంగాణలో 3,338 మంది కుష్ఠు వ్యాధిగ్రస్తులున్నట్లు వైద్య, ఆరోగ్యశాఖ గుర్తించింది. రాష్ట్రంలోని ప్రతి 10 వేల మంది జనాభాలో 0.87 మంది ఈ వ్యాధితో బాధపడుతున్నట్లుగా నిర్ధారించారు. బాధితులందరికీ ప్రభుత్వ పరంగా ఉచితంగా ఔషధాలను అందజేస్తున్నట్లు ప్రజారోగ్య విభాగం అదనపు సంచాలకులు డాక్టర్‌ రవీంద్రనాయక్‌ తెలిపారు. హైదరాబాద్‌లోని కోఠిలో ఉన్న ఆరోగ్య, కుటుంబ సంక్షేమ కమిషనర్‌ కార్యాలయంలో గురువారం అన్ని జిల్లాల వైద్యాధికారులతో కుష్ఠు వ్యాధి నిర్మూలనపై సమీక్షా సమావేశాన్ని నిర్వహించారు. మహాత్మాగాంధీ వర్ధంతిని పురస్కరించుకుని ఈ నెల 30 నుంచి వచ్చే నెల 13వ తేదీ వరకు కుష్ఠు వ్యాధి నిర్మూలనపై విస్తృతంగా ప్రచార కార్యక్రమాలను నిర్వహించాలని రవీంద్రనాయక్‌ ఆదేశించారు. మేడారం జాతరలోనూ ప్రచారంపై దృష్టిసారించాలని కోరారు. ఈ సందర్భంగా కుష్ఠు నిర్మూలనపై అధికారులందరూ ప్రతిజ్ఞ చేశారు. సమావేశంలో సంయుక్త సంచాలకులు జాన్‌బాబు, హరిబాబు, అనిత తదితరులు పాల్గొన్నారు.
vyaadhi nirmuulanapai twaralo prachaaram
eenaadu, hyderabade: telamgaanalo 3,338 mandi kushtu vyaadhigrastulunnata vaidya, aarogyasaakha gurtinchindi. rashtramloni prati 10 vela mandi janabhalo 0.87 mandi ee vyaadhitho baadhapadutunnatlugaa nirdhaarinchaaru. baadhitulandarikii prabhutva paramgaa uchitamgaa aushadhaalanu andajestunnatlu prajarogya vibhagam adanapu sanchaalakulu dactor ravindranayakyi telipaaru. hyderabadoleni kothilo unna aarogya, kutumba sankshema kamishanarm kaaryaalayamlo guruvaram anni jillala vaidyaadhikaarulatho kushtu vyaadhi nirmuulanapai sameeksha samavesanni nirvahinchaaru. mahatmagandhi vardhantini puraskarinchukuni ee nela 30 nunchi vache nela 13va tedee varaku kushtu vyaadhi nirmuulanapai vistrutamgaa prachaara kaaryakramaalanu nirvahinchaalani ravindranayakyi aadesinchaaru. medaram jaataraloonuu prachaarampai drushtisaarinchaalani koraru. ee sandarbhamgaa kushtu nirmuulanapai adhikaarulandaruu pratigna chesaru. samavesamlo samyukta sanchaalakulu janibabu, haribabu, anita taditarulu paalgonnaaru.